Í sýnikennslu vikunnar fékk ég hana Margréti Thelmu til mín og við vildum bara ýta aðeins undir fegurð hennar með fallegri kvöldförðun . Sýnikennslan Við lögðum áherslu á fallega húð með ekki of mikilli þekju og völdum því Estée Lauder Daywear , litaða dagkremið , í staðin fyrir meik . Þetta dagkrem aðlagar sig að þínum húðlit og veitir náttúrulegan lit og frísklegt útlit . Þetta er fullkomið fyrir þær sem vilja ekki of mikla þekju en vilja líta örlítið frísklegri út . Alltaf er hægt að fara svo með hyljara þar sem þú vilt fá aðeins meiri þekju eins og ég geri undir augun . Við völdum Becca Hydra Mist Set and Refresh púðrið til að setja förðunina . Þetta er laust púður sem er 50% vatn og er það því einstaklega gott fyrir þroskaða húð þar sem það sest ekki í fínar línur . Það veitir húðinni einstaklega góðan raka og endurkastar birtu þannig ásýnd húðholna minnkar . Þetta púður notuðum við undir augun , á T-svæðið og örlítið á vangann . Til þess að púður setjist ekki í fínar línur er mjög gott að nota lítinn og fluffy bursta og finnst mér Bobbi Brown Eye Blender burstinn fullkominn í verkið . Mikilvægt er að nota varablýant til að koma í veg fyrir að varaliturinn fari að blæða út í fínar línur og mælum við einstaklega mikið með Max Factor Universal Lipliner . Universal Lipliner er glær varablýantur sem mótar varirnar og kemur í veg fyrir að varaliturinn smiitist út í fínar línur í kringum munninn . Þetta skref er einstaklega mikilvægt þegar þú vilt hafa litsterkan varalit . Ég mæli með að horfa á allt myndbandið nér fyrir ofan til að sjá skref fyrir skref hvernig ég farða Margréti Thelmu .